**PASKAIDROJUMA RAKSTS**

**Limbažu novada pašvaldības domes 2022.gada 28.aprīļa saistošajiem noteikumiem Nr.23**

 **“Nolikums par licencēto vēžošanu Svētupes posmā Limbažu novada administratīvajā teritorijā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma Pārejas noteikumu 17.punktu 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim. Lai saistošie noteikumi būtu spēkā pēc 2022. gada 1.jūnija, nepieciešams veikt grozījumus nolikumā par licencēto vēžošanu. Ņemot vērā iepriekš minēto, nepieciešams izdot jaunus saistošos noteikumus par licencēto vēžošanu Svētupes posmā Limbažu novada administratīvajā teritorijā. Zvejniecības likuma 10.panta piektā daļa nosaka, ka pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm). Ministru kabineta 2015.gada 22.decembra noteikumu Nr.799 „Licencētās makšķerēšanas, vēžošanas un zemūdens medību kārtība” 7.punkts nosaka, ka Organizētājs izstrādā attiecīgo ūdeņu licencētās makšķerēšanas, vēžošanas vai zemūdens medību nolikumu, un 13.punkts nosaka, ka attiecīgā pašvaldība ir atbildīga par nolikuma ieviešanu atbilstoši šiem noteikumiem, bet Organizētājs atbild par nolikumā un šajos noteikumos ietverto prasību izpildi.Ņemot vērā, ka jaunajos saistošajos noteikumos veikti tikai tehniski precizējumi, lai tie atbilstu spēkā esošajiem normatīvajiem aktiem, būtiski nemainot iepriekšējos licencētās vēžošanas noteikumus un kārtību, kas apstiprināta ar Salacgrīvas novada domes 2020. gada 22. jūlija saistošajiem noteikumiem Nr. 11 “Nolikums par licencēto vēžošanu Svētupes posmā Salacgrīvas novada administratīvajā teritorijā”, nav nepieciešams saņemt Ministru kabineta 2015.gada 22.decembra noteikumu Nr.799 „Licencētās makšķerēšanas, vēžošanas un zemūdens medību kārtība” 10.punktā prasītos saskaņojumus, jo tie jau saņemti saskaņojot Salacgrīvas novada domes 2020. gada 22. jūlija saistošos noteikumus Nr. 11 “Nolikums par licencēto vēžošanu Svētupes posmā Salacgrīvas novada administratīvajā teritorijā”.  |
| 2. Īss projekta satura izklāsts  | Saistošajos noteikumos veikti tehniski grozījumi atbilstoši spēkā esošajiem normatīvajiem aktiem, kas būtiski neietekmē licencētās vēžošanas norises kārtību. Saistošie noteikumi nosaka licencētās vēžošanas kārtību, vides un dabas aizsardzības prasības, vēžošanas licenču veidus, skaitu, maksu, saturu un realizāciju, licencētās vēžošanas organizētāja pienākumus un tiesības Svētupes posmā Limbažu novada administratīvajā teritorijā.  |
| 3. Informācija par plānoto projekta ietekmi uz pašvaldības budžetu | Nav ietekme uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav  attiecināms. |
| 5. Informācija par administratīvajām procedūrām | Noteikumu piemērošanā jāvēršas biedrībā „Svētupes aizsardzības biedrība”. |
| 6. Informācija par konsultācijām ar privātpersonām | Nav attiecināms. |

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**